Aklųjų kombinato pėsčiųjų viadukas

Aklųjų kombinato pėsčiųjų viadukas – buvęs viadukas, stovėjęs Ukmergėje, prie Žiedo ir Deltuvos gatvių sankryžos, netoli išvažiavimo į kelią . Buvo skirtas šalia gyvenantiems regėjimo negalią turintiems ukmergiškiams. Viaduku jie galėjo be pagalbos pasiekti priešingoje pusėje veikusį Aklųjų kombinatą.Tris daugiabučius buvo paprasčiau pastatyti nei pėsčiųjų viaduką… gzeme.lt 2020-11-15  2020 m. statinys nugriautas, jo vietoje įrengta žiedinė sankryža.Žiedo gatvės pėsčiųjų viadukas Google Street View 2012-06

 Istorija 

Naujame daugiabučiame name Deltuvos g. 20 keturiasdešimt butų buvo skirta žmonėms su regėjimo negalia. Dauguma jų dirbo Lietuvos aklųjų draugijos įmonėje Vilniuje arba užsiėmė namudiniu darbu. Čia apsigyveno ir pats Ukmergės padalinio vadovas Leonas Kirkilovskis – viaduko statybos sumanytojas ir įgyvendintojas. Tuomet laisvame žemės plote tarp Deltuvos ir Žiedo gatvių jo iniciatyva gautas sklypas gamybinėms patalpoms pasistatyti. 1982 m. čia jau veikė metalo apdirbimo ir plastmasės liejimo barai. Žiedo gatvėje iškilo trys nauji daugiabučiai namai, kuriuose apsigyveno daugiausia regėjimo negalią turintys ukmergiškiai. Pastatytas per judrią gatvę viadukas, kurį suprojektavo „Lietkelprojekto“ institutas. Pasak paties L. Kirkilovskio, daugiau nei šimtui ukmergiškių naujasis statinys prilygo kone stebuklui. 

Viadukas tarnavo gana neilgai – įmonė 1999 m. buvo uždaryta, neįgalieji prarado darbus ir jiems nebeliko jokio reikalo ten keliauti. Kadangi viaduku kiti pėstieji praktiškai nesinaudojo, jo savininkas, rajono savivaldybė, priėmė sprendimą statinį nugriauti. Be to, šalia mažai naudojamo viaduko per gatvę buvo nubraižyta pėsčiųjų perėja. Daugiau nei tris dešimtmečius stovėjusį tiltą 2020 m. lapkričio mėn. demontavo UAB „Ukmergės keliai“.Demontuotas pėsčiųjų tiltas Ukmergėje ukmerge.lt 2020-11-18

Viadukas buvo gelžbetoninių konstrukcijų, apie 16 m ilgio, turėjo po 40 laiptelių į abi puses. Laiptai buvo nutiesti statinio galuose, ėjimo tako ašyje. Tiesių laiptų statų nuolydį skaidė tarpinės aikštelės. Tilto sijos rėmėsi į dvi tarpines atramas, pastatytas gatvės šonuose.

 Šaltiniai 

 Nuorodos 

 Pėsčiųjų tiltas Ukmergėje per Žiedo gatvę miestai.net 2012-10-31, #21-23.

Kategorija:Ukmergės rajono tiltai
Kategorija:Ukmergės statiniai
Kategorija:Lietuvos viadukai
Kategorija:Lietuvos pėsčiųjų tiltai
Kategorija:Lietuvos sijiniai tiltai